Diari Oficial de la Generalitat Valenciana


Sumari del DOGV 3970, del 30-03-2001 (2001/2836)

ORDRE de 22 de març de 2001, de la Conselleria d'Agricultura, Pesca i Alimentació, per la qual s'aprova el pla d'obres d'interés general per a la modernització del regadiu de la Marina Baixa II-fase, Callosa d'En Sarrià i Bolulla (Alacant).
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3970

Data del DOGV
:   30-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2836


Data del document
:   22-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Bolulla
    * Callosa d'en Sarrià
    * ordenació hidroagrícola
    * ordenació hidràulica
    * programa d'actuació

ORDRE de 22 de març de 2001, de la Conselleria d'Agricultura, Pesca i Alimentació, per la qual s'aprova el pla d'obres d'interés general per a la modernització del regadiu de la Marina Baixa II-fase, Callosa d'En Sarrià i Bolulla (Alacant). [2001/A2836]
  
La Conselleria d'Agricultura, Pesca i Alimentació té entre els seus objectius prioritaris la modernització del regadiu en la Comunitat Valenciana. Això comporta la realització d'obres que milloren la gestió dels recursos hídrics mitjançant l'aplicació de modernes tecnologies, alhora que asseguren la disponibilitat d'aigua en el moment adequat per als conreus.
  
Per aquestes raons, el pla d'obres redactat per la Conselleria inclou actuacions tendents a l'increment de la capacitat d'embassament i regulació de cabals, així com la transformació dels sistemes de reg tradicionals a reg localitzat. Aquestes actuacions redundaran en un estalvi d'aigua i una millora de les condicions de treball dels agricultors.
  
Aquest pla d'obres afectarà les entitats de reg pertanyents a la Comunitat General de Regants i Usuaris de Callosa d'En Sarrià.
  
En conseqüència, a proposta de la Direcció General de Modernització d'Estructures Agràries i en ús de les facultats que tinc assignades;
  
ORDENE
  
Article 1
  
Queda aprovat el pla d'obres d'interés general per a la modernització del regadiu de la Marina Baixa II-fase. Callosa d'En Sarrià i Bolulla (Alacant).
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre; 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció d'embassaments i depòsits de regulació, xarxes principals de canonades de distribució, incloses les necessàries instal·lacions de filtració, adobament, electromecàniques i automatismes, queden classificades d'interés general en el grup a) de l'article 61 de la mencionada Llei de Reforma i Desenvolupament Agrari.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de tot el que es disposa en aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 22 de març de 2001
  
La consellera d'Agricultura, Pesca i Alimentació,